# **DECIZIA ETAPEI DE ÎNCADRARE**

## Nr. din .05.2020

Ca urmare a solicitării de emitere a acordului de mediu adresate de **Unitatea Militară 12543** din mun. Iaşi, str. Aeroportului, nr. 2 jud. Iaşi, înregistrată la APM Suceava cu nr. 3678 din 6.04.2020, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2020, că proiectul **“Extindere şi adaptare a staţiei de epurare mecano-biologică din cazarma 1211 Câmpulung Moldovenesc*”*** propus a fi amplasat în mun. Câmpulung Moldovenesc, str. Izvorul Malului, nr. 6, jud. Suceava nu se supune evaluării impactului asupra mediului, nu se supune evaluării adecvate şi nu se supune evaluării asupra asupra corpurilor de apă

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 11, lit. c;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1.Caracteristicile proiectului**

Extinderea și adaptarea stației de epurare mecanico – biologica din cadrul cazarmei 1211 Câmplulung Moldovenesc, presupune:

* refacerea fluxului tehnologic și înlocuirea tuturor echipamentelor în vederea obtinerii parametrilor apei uzate în conformitate cu NTPA 001 / 2002, actualizat de Hotararea 352 / 2005 si Hotararea 210 / 2007 și obținea unei fiabilități pentru a reduce costurile de mentenață;
* securizarea rețelei de canalizare menajeră prin înlocuirea celor două separatoare de grăsimi existente;
* realizarea unui sistem SCADA modern pentru monitorizare cu dispecerat;
* realizarea unui laborator atestat RENAR;
* calificarea unui personal atestat RENAR;
* refacerea finisajelor stației de epurare

Se vor păstra constructiile existente și se va schimba funcționalul acestora astfel:

* Caminul gătar existent se va transforma în stație de pompare ape uzate;
* Decantorul primar existent se va transforma în bazin de omogenizare;
* Bazinul de omogenizare existent se va transforma în bazin de nămol;
* Camera stației de dezhidratare se va transforma în cameră tehnică;
* Camera tabloului electric își va păstra funcțiunea și se va adăuga noul sistem de automatizare și laboratorul;
* Camera grupului sanitar își va păstra funcțiunea;
* Camera suflantelor se va transforma în camera reactivi;
* Bazinul MBBR se va transforma în treaptă terțiară;
* Decantor lamelar secundar se va transforma înbazin PID;
* Căminul de clorinare își va păstra funcțiunea;
* Căminul de apometru își va păstra funcțiunea.

***Staţia de epurare proiectată are în componenţă următoarele:***

**1**. Bazin de omogenizare cu staţie de pompare si echipament de mixare, prevazut cu gratar rar de e-10mm pentru protectia pompelor, eurocontainer pentru depozitare retineri gratar rar;

Totodata propunem si schimbarea pompelor de alimentare a statiei de epurare la debitul necesar, conform breviarului de calcul.

Va fi prevazut si un debitmetru electromagnetic pentru masurarea debitului influent, in functie de acest debit vor fi dozate precipitantul si carbonul extern pentru conformarea fosforului si a azotatilor la limitele impuse prin normativele in vigoare.

**2**. Grătar fin automat, cu eurocontainere pentru depozitare retineri gratar fin;

**3**. Decantor primar de inalta eficienta, pentru retinerea nisipului, a grasimilor si a namolului primar si a namolului chimic provenit din precipitarea chimica a fosforului. Dozarea precipitantului se va face in amonte de decantorul primar prin injectare in conducta de alimentare. In decantorul primar se vor retine si grasimile generate in urma proceselor tehnologice.

**4.** Instalatie de dozare precipitant pentru eliminare pe cale chimica a fosforului.

**5**. Instalatie de dozare carbon extern pentru a asigura hrana suplimentara pentru derularea in conditii normale a proceselor biologice in mediu anoxic. Acest echipament este necesar pentru a obtine limitele mai restrictive impuse pentru efluent si pentru a ajuta denitrificarea si la temperaturi foarte mici.

**6**. Bioreactor modular de epurare avansata, compus din urmatoarele compartimente:

• zona de denitrificare,

• zona de nitrificare,

Zona de nitrificare va fi echipata cu elemente de aerare si biofiltru fix, care ofera suprafete de depunere a poluantilor pe baza de carbon, fixand biomasa pe aceste suprafete.

Zona de denitrificare cu echipamente de mixare.

Pompele de recirculare interna vor aduce namolul bogat in azotati si azotiti din zona de nitrificare in amonte in spatiile unde se desfasoara denitrificarea.

Stabilizarea namolului se face pe linia apei.

**7.** Decantor secundar- retinere namol in exces, dotat cu pompe de namol in basa din partea interioara a decantorului, cu care se va face atat recircularea externa a namolului activat cat si eliminarea namolului in exces. Eliminarea namolului in exces se va face automat in functie de senzorii de MTS montati in primul container. Cand valoarea concentratiei de namol depaseste o anumita valoare presetata in automatizare, se va elimina namolul activat in exces, la valori normale ale concentratiei de MTS namolul se va recircula extern. Acest lucru se va face cu ajutorul unui sistem de vane electric, montate pe conductele de namol. Cand se recircula extern, vana de pe conducta de eliminare a namolului in exces este inchisa, iar cea de pe conducta de recirculare inchisa;

**8**. Staţie de suflante, care va deservesc doar bioreactoarele,

**9.** Bazin de stocare namol mixt, care se va vidanja periodic;

**10**. Dezinfectie apa epurata in bazin de contact cu hipoclorit;

În cadrul staţiei de epurare se va realiza un sistem de automatizare complet compatibil cu echipamentele furnizorului staţiei de epurare. De asemenea se va realize un laborator pentru efectuarea analizelor apei epurate. Laboratorul va avea acreditare RENAR.

După epurare apele uzate vor fi transportate la căminul CP3 iar de aici vor fi evacuate gravitaţional în emisar pr. Izvorul Malului, printr-un tronson de canalizare ce se va realize din PEID, De= 315 mm, L= 7,50 m, ce subtraversează drumul de incintă.

Prin refacerea fluxului tehnologic şi înlocuirea tuturor echipamentelor se extinde şi capacitatea staţiei de epurarepână la Qzilnic maxim= 250 mc/zi.

Debitele evacuate vor fi:

Qzilnic maxim= 250 mc/zi (2,90 l/s)

Qzilnic mediu = 200 mc/zi (2,31 l/s)

Qorar maxim = 30 mc/h (8,30 l/s)

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: suprafeţele de teren afectate de lucrările de extindere staţie de epurare vor fi aduse, la finalizarea lucrărilor, la starea iniţială;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pe timp de zi;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: conform Certificatului de Urbanism nr. A 18.000 din 12.12.2019 eliberat de Ministerul Apărării Naţionale-Direcţia Domenii şi Infrastructuri, terenul este situat în intravilanul localităţii, este proprietatea Statului Român, aflat în administrarea Ministerului Apărării Naţionale.

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă se află în faza de proiectare o componentă a proiectul \**Dezvoltarea infrastructurii de apă şi apă uzată din judeţul Suceava în perioada 2014-2020\* ;* lucrările sunt de acelaşi tip, iar impactul cumulat, chiar dacă s-ar desfăşura simultan, nu ar fi unul semnificativ;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit neefectuarea evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă, autoritatea competentă în domeniul gospodăririi apelor Sistemul de gospodărire a apelor Suceava eliberând Avizul de gospodărire a apelor nr. 27 din 30.04.2020.

Indicatorii de calitate ai apelor uzate epurate deversate din staţia de epurare trebuie să se încadreze în limitele impuse prin HG nr. 352/2005, anexa nr. 3, tabelul nr. 1:

* pH = 6,5- 8,5 unit. pH
* suspensii = 35 mg/l
* CCO-Cr = 125 mg/l
* CBO5 = 25 mg/l
* Subst. extractibile= 20 mg/l
* Detergenţi= 0,5 mg/l
* Reziduu filtrat= 2000 mg/l
* Azot amoniacal= 2 mg/l

Condiţiile de realizare a proiectului:

1. Se vor respecta prevederile avizului de gospodărire a apelor nr. 27 din 30.04.2020, eliberat de Sistemul de Gospodărire a Apelor Suceava.
2. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. A 18.000 din 12.12.2019 eliberat de Ministerul Apărării Naţionale-Direcţia Domenii şi Infrastructuri;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu**  **Avize, Acorduri, Autorizaţii, Adina HOBJILĂ** | **Şef Serviciu**  **Calitatea Factorilor de Mediu, Anca IONCE** |
| **Întocmit, cons. Doru COJOCARU** |  |